వాము నూనె

వాము నూనె  ఒక ఆవశ్యక నూనె.వాము గింజలనుండి ఆవిరి స్వేదన క్రియ ద్వారా ఈ సుగంధ తైలంను ఉత్పత్తి చేస్తారు.వాము నూనెను సుంగంధ తైలంగా, ఔషధ నూనెగా ఉపయోగిస్తారు.వాము గింజలను వంటల్లో ఉపయోగించడంతో పాటు దేశీయ, ఆయుర్వేద వైద్యంలో ఉపయోగిస్తారు.వాము నూనెలో శిలీంధ్ర నాశక, యాంటీ ఆక్సీడేటివ్ గుణాలు మెండుగా ఉన్నాయి.
వాము
వామును ఇంగ్లీసులో అజవైన్ లేదా కరోమ్ (carom) అంటారు.వృక్షశాస్త్ర పేరు ట్రాచిస్పెర్ముమ్ అమ్మి (కరూమ్ కొప్టికుమ్).వేల సంవత్సరాలుగా వామును వైద్యంలో ఉపయోగిస్తున్నారు.వాము అపియేసి కుటుంబానికి చెందిన మొక్క.

వాము సాగు
వామును ఎక్కువగా ఇండియా, ఇరాన్, ఈజిప్టు, అఫ్ఘనిస్తాన్, దేశాల్లో ఎక్కువగా సాగు చేస్తారు.ఐ పంటను నదుల పరీవాహకప్రాంతాళ తీరం వెంబడి, నల్ల భూముల్లో సాగు చేస్తారు.

నూనె సంగ్రహణ
వాము గింజల నుండి వాము ఆవశ్యక నూనెను నీటి ఆవిరి స్వేదన క్రియ పద్ధతిలో సంగ్రహణ చేస్తారు. వాములో అరోమాటిక్ రసాయనాలతో పాటు (టెర్పేనులు, పైనెనులు, ఈస్టరు తదితరాలు) కొవ్వు ఆమ్లాలు కూడా ఉన్నాయి.కొవ్వు ఆమ్లాల శాతం 1-2% లోపు ఉంది.కొవ్వు ఆమ్లాలను సాల్వెంట్ ఎక్సుట్రాక్షన్/ద్రావణి శోషణ పద్ధతిలో ఉత్పత్తి చేస్తారు. అయితే కొవ్వూఅమ్లాల శాతం గింజలలో చాలా తక్కువగా ఉండటం వలన వాణిజ్య ప్రయోజనాలకై కొవ్వు ఆమ్లాలు ఉన్న నూనె ఉత్పత్తి చెయ్యడం లేదు. కేవలం ఆవ్యక నూనెను మాత్రమే ఉత్పత్తి చెయ్యడం జరుగుతున్నది.

నీటి ఆవిరి స్వేదన క్రియ/స్టీము డిస్టిలేసను పద్ధతి ప్రధాన వ్యాసం ఆవశ్యక నూనెల ఉత్పత్తి- నీటి ఆవిరి ద్వారా స్వేదనక్రియ చదవండి

నూనె
నూనె వర్ణరహితంగా పారదర్శకంగా లేదా బ్రౌన్ రంగులో వుండును. సాల్వెంట్ ఎక్సుట్రాక్షను విధానంలో తీసిన కొవ్వు ఆమ్లాలు వున్న నూనె ముదురు బ్రౌన్ రంగులో వుండును.నీటి కన్న తక్కువ సాంద్రత కల్గి ఉంది.
ఆవశ్యక నూనెలోని రసాయన పదార్థాలు/సమ్మేళనాలు
వాము నుండి ఆవిరి స్వేదన క్రియ ద్వారా సంగ్రహణ చేసిన నూనెను గ్యాస్ క్రోమోటో గ్రఫీ ద్వారా విశ్లేషణ చేసినపుడు అందులో 26 వరకు రసాయన సంయోగ పదార్థాలు వున్నట్లు గుర్తించారు.
అందులో థైమోల్ ఎక్కువ పరిమాణంలో వుండగా (39.1%), తరువాత స్థానాల్లో p-సైమెన్ (30.8%), గామా టెర్పెనేన్ (23.2%), బీటా –పైనేన్ (1.7%), టేర్పినేన్-4-ఓల్ (0.8%) విన్నవి. మిగావి తక్కువ శాతంలో ఉన్నాయి. అసిటోన్ ద్వారా సంగ్రహించిన నూనెలో 18 రసాయనాలను గుర్తించగా, వాటి శాతం మొత్తం నూనెలో 68.8%వరకు వున్నట్లు నిర్ధారించారు. అందులో కూడా థైమోల్ 39.1% వుండగా, ఒలిక్ ఆమ్లం 10.4%, లినోలిక్ ఆమ్లం 9.6%, గామా-టెర్పినేన్ 2.6%, p-సైమెన్ 1.6%, పామిటిక్ ఆమ్లం 1.6%, క్షైలెన్ 0.1% వరకు ఉన్నాయి.
నూనె రంగులేని పారదర్శక ద్రవంగా లేదా బ్రౌన్ రంగులో వుండును.ప్రత్యేకమైన వాసనతో వుండి గాటైన రుచి కల్గి ఉంది.
వాము మొక్క పెరిగిన దేశాన్ని, నేల స్వాభావాన్ని బట్టి ఆవశ్యక నూనెలోని రసాయన పదార్థల శాతం మారును.ఒకదేశంలో కూడా ప్రాంతాన్ని బట్తి నూనెలోని రసాయనాల సంఖ్య, పరిమాణం మారును.

వివిధ దేశాల్లోని వాము నూనెలోవున్న రసాయనాల పట్టిక

వరుస సంఖ్యరసాయన పదార్థాలుఇరాన్ఇండియాపాకిస్తాన్1ఆల్ఫా –థూజేన్0.17-0.40.2--2ఆల్ఫా-పైనేన్0.06-0.30.2-2.290.2-2.913బీటా-పైనేన్0.39-1.91.7-8.12-4p-సైమెన్16.1612.30-30.813.55బీటా మైర్సేన్0.33=0.70.4-1.670.6-1.116O- సైమెన్ 19.0--37.447ఆల్ఫా-టెర్పినేన్--0.2-1.320.36-2.628ఆల్ఫా పిల్లాన్ద్రేన్----0.529బీటా-పిల్లాన్డ్రేన్0.40.970.6-0.9110లిమోనేన్0.20.440.5711Ý-టెర్పినేన్17.52-20.623.2-55.7521.0712 Ý-టెర్పినోలేన్--0.255.63134-టేర్పీనియోల్0.10.65-0.8--14సబినెన్0.020.290.4415సీస్-లిమోనెన్ ఆక్సైడ్0.7----16సీస్-బీటా టెర్పినియోల్--0.420.3917p-సైమెన్ -3-ఒల్----38.018డోడెకెన్0.2----19బీటా ఫెన్చైల్ ఆల్కహాల్0.1----20థైమోల్45.9-64.5115.56-39.116.7721ఇథైలీన్ మెథాక్రైలేట్6.9----22p మెంథ్-1-ఎన్-1-ఓల్----0.3923టెట్రా డేకెన్0.2----24కార్వాక్రోల్--0.3--25హెక్సా డేకేన్1.1----

వాము లోని కొవ్వు ఆమ్లాలు –భౌతిక గుణాలు
వాము గింజల్లోలో వొలటైల్ రసాయనాలే కాకుండా (ఆవశ్యక నూనె రసాయనాలు) కొవ్వు ఆమ్లాలు కూడా ఉన్నాయి.వాటి పరిమాణం 1.49% వరకు ఉంది. సాల్వెంట్ ఎక్సుట్రాక్సను/ద్రావణి సంగ్రహణ పద్ధతిలో వాము నుండి తీసిన నూనెలోని కొవ్వు ఆమ్లాలను విశ్లేషించి వాటి భౌతిక ధర్మాలను నమోదు చేశారు.కొవ్వు ఆమ్లాలను వాము గింజలనుండి సంగ్రహించుటకు n-హెక్సేనును ద్రావణిగా ఉపయోగించి సాక్సుహెలెట్ పద్ధతిలో నూనెను సంగ్రహించి పరీక్షించడం జరిగింది.

వాములోని కొవ్వు ఆమ్లాల పట్టిక 
వరుస సంఖ్యఆమ్లంశాతం1పెట్రో సెలీనిక్ ఆమ్లం9.352ఒలిక్ ఆమ్లం5.863లినోలిక్ ఆమ్లం4.79
కొవ్వు ఆమ్లాలున నూనె భౌతికగుణాలు
వరుస సంఖ్యభౌతిక గుణంవిలువల మితి1రంగుముదురు బ్రౌన్2వాసన గాటైన వాసన3ద్రావణీయతహెక్సెను, క్లోరోఫారమ్, ఈథేన్, బెంజేను తదితరాలలో కరుగును.4ఆమ్ల విలువ6.695అయోడిన్ విలువ79.396పెరాక్సైడ్ విలువ457.117సపోనిఫికేసన్ విలువ184.328ఆన్ సపోనిఫైడ్ మ్యాటరు9.119పెట్రో సెలీనిక్ ఆమ్లంగా ఫ్రీ ఫ్యాటి ఆసిడ్ 48.1

నూనె ఉపయోగాలు
వాము నూనె శిలీంద్ర నాశని. వాము నూనెను శిలీంద్రలైన ఆస్పర్గిల్లుస్ నైజర్, ఆస్పర్గిల్లుస్ ఫ్లావుస్, ఆస్పర్గిల్లుస్ ఒరైజ, ఆస్పర్గిల్లుస్ ఆర్చెరియస్, ఫుసరియుమ్ మోనోలిఫోర్మ్, ఫుసరియుమ్ గ్రామినియరామ్, పెన్సిలియమ్ సిట్రిఉం, పెన్సిలియమ్ వీరిదికాటుమ్, పెన్సిలియమ్ మాడ్రిటి, కురువలరియా లూనట శిలీంధ్రాలను (fungus) ప్రభావవంతంగా నాశనం చేసినట్లు గుర్తించారు.
వాము నూనెను ఫార్స్లే నూనె (Parsley oil), థైమ్ నూనె (Thyme oil),, స శాజ్ ఆయిల్ (sage oil) లతో మిశ్రమంచేసి కలిపి ఉపయోగిస్తారు.
నూనె యొక్క వైద్యపరమైన ఉపయోగాలు
శ్వాసనాళాల వాపుకు, ఆస్తమాకు:వాము నూనెను రెండు చుక్కలు ఏదైనా కారియారు/వాహక నూనెలో (carrier oil) /వ్యాపకంనూనె కలిపి (నువ్వుల నూనె వంటివి), అరకప్పు డిస్టిల్ వాటరులో కలిపి ఆరోమా థెరపీ చేసిన ఉపశమనం కల్గును. లేదా ఒక చిక్క నూనెను టీ స్పూను కారియారు ఆయిల్లో కలిపి చాటికి వీపుకు, గొంతుకు మర్దనచేసిన ఉపశమనం కల్గును.
దగ్గుకు:ఒక చుక్క వాము నూనెను ఒక ఔన్సు నీటిలో కలిపి నోట్లో వేసుకుని పుక్కిలించిన గొంతు గరగరను నొప్పిని తగ్గించును.
జ్వరం:ఒక చుక్క నూనెను ఒక టీస్పూను కారియారు ఆయిల్‌లో కల్పి పాదాల అడుగు (sole) భాగంలో/అరికాలు మర్దన చేసిన స్వర తీవ్రతను తగ్గించును.
కీళ్ళవాత నొప్పులు, నాడీ సంబంధమైన నొప్పి:1% వాము ఆవశ్యక నూనెను కారియారు ఆయిల్లో కలిపి కీళ్లవాత నొప్పులున్న చోట మర్దన చేసిన నొప్పులు తగ్గును.అలాగేనాడీ సంబంధమైన నొప్పి ( Neuralgia Pain) వున్నచోట కూడా మర్దన చేసిన ఉపశమనం కల్గును.
తలనొప్పి, మిగ్రైన్:1% వాము నూనె వున్న కారియారు నూనెను ఒకటి రెండు చుక్కలను కణతలు, నుదురు, మెడ వెనుక రాసిన తలనొప్పి మిగ్రైన్ నుండి ఊరట కల్గును.
జీర్ణ వ్యవస్థ :జీర్ణ వ్యవస్థలో ఇబ్బంది ఉన్న ఒక చుక్క వాము నూనె, రెండు చుక్కల దిల్ల్ నూనెను ఒక టీ స్పూన్ కారియారు ఆయిల్ (వాహక నూనె/నువ్వుల నూనె, కొబ్బరి నూనె వంటిది) లో మిశ్రమం చేసి పొత్తి కడుపు నుండి పొట్ట వరకు నెమ్మదిగా రుద్దిన ఉపశమనం వచ్చును.
కడుపులో పుళ్లు:పొట్టలోని పుండ్ల వాలన కలుగునొప్పి నివారణకై 1% వాము నూనె కల్గిన కారియారు నూనెను పొత్తి కడుపు, పొట్ట మీద రాసిన నొప్పి తగ్గును. ఇలా రాయడం వలన మలబద్ధాకాన్ని కూడా తగ్గించును.

వాడుకలో జాగ్రత్తలు
నూనెలోథైమోల్ అధిక పరిమాణంలో వుండటం వలన అధిక గాఢత నూనె చర్మాన్ని, మ్యుకస్ పొర కణాలను బాధించ/ రేగించ (irritation) వచ్చును.అందుచే మొదట ఒక చుక్క నూనెను కారియారు నూనెలో కలిపి చర్మం మీద ఒక చోట రాసి, రెండు గంటలవరకు వేచి వుండి దాని ప్రభావాన్ని గమనించి, ఎటువంటి దుష్ప్రభావం లేకున్నచో తరువాత ఉపయోగించాలి.
బయటి వీడియో లింకులు
 వాము నూనె ఉపయోగాలు
ఇవికూడా చూడండి
ఏలకుల నూనె
మెంతుల ఆవశ్యక నూనె
పెద్ద జీలకర్ర నూనె

మూలాలు

వర్గం:నూనెలు
వర్గం:ఆవశ్యక నూనెలు
వర్గం:సుగంధ తైలాలు